FC Outlaws' dametræner i de sidste to år skifter rolle og bliver klubbens nye sportschef. Derfor skulle der findes en ny cheftræner, og han er fundet i naboklubben Bulldogs FC. Her har Sylvester Hansen været dametræner og senest træner for U/17-holdet. Det skriver FC Outlaws i en pressemeddelelse. - Jeg er sikker på, at Sylvester Hansen har de rette kvalifikationer til jobbet og jeg har stor respekt for hans taktiske kunnen. Det fik vi selv at føle i DM-finalen for to år siden, siger den nyudnævnte sportschef Søren Frederiksen. Sylvester Hansen ser et stort potentiale i FC Outlaws, og glæder sig til, at den nye sæson starter. - Jeg glæder mig til at byde velkommen til seværdigt dame-floorball i FC Outlaws i 2012/2013, siger Sylvester Hansen.

Opsummering:
FC Outlaws' damehold har fået ny træner. Sylvester Hansen overtager efter Søren Frederiksen, der bliver ny sportschef